Andijon viloyati Shahrixon tumanida charm-poyabzal va hunarmandchilik mahsulotlari ishlab chiqarishni yanada kengaytirish, kasanachilikni rivojlantirish orqali aholi bandligini taʼminlash chora-tadbirlari toʻgʻrisida
(resolution, 2024-05-15)

Tadbirkorlikni koʻllab-quvvatlash, xususan, hududlarning ixtisoslashuviga qaratilgan manzilli dasturlarning amalga oshirilishi natijasida Andijon viloyati Shahrixon tumanida soʻnggi 5 yilda mahsulotlarni eksport qilish hajmi qariyb 10 baravarga, sanoat mahsulotlari ishlab chiqarish hajmi 1,4 baravarga oshdi, 3 yildan ortiq faoliyat koʻrsatayotgan tadbirkorlik subyektlarining ulushi qariyb 50 foizga yetdi. Tumanda jadal surʼatlar bilan oʻsib borayotgan zamonaviy charm-poyabzal ishlab chiqarish tashkilotlari atrofida kichik tadbirkorlik subyektlari hamda aholini klaster va kasanachilik usulida birlashtirish, hunarmandchilikda kooperatsiyani yanada rivojlantirish orqali Andijon viloyati Shahrixon tumanini charm-poyabzal va hunarmandchilik mahsulotlari ishlab chiqarish, shuningdek, eksport qilish markaziga aylantirish hamda hudud aholisini daromadli ish oʻrinlari bilan taʼminlash maqsadida Vazirlar Mahkamasi qaror qiladi: 1. Quyidagilar: 2023-2024-yillarda Andijon viloyati Shahrixon tumanida charm-poyabzal va hunarmandchilik mahsulotlari ishlab chiqarishni yanada kengaytirish, kasanachilikni rivojlantirish orqali aholi bandligini taʼminlash boʻyicha maqsadli parametrlar 1-ilovaga muvofiq; 2023-2024-yillarda Andijon viloyati Shahrixon tumanida charm-poyabzal va hunarmandchilik mahsulotlari ishlab chiqarishni yanada kengaytirish, kasanachilikni rivojlantirish orqali aholi bandligini taʼminlash boʻyicha chora-tadbirlar rejasi 2-ilovaga muvofiq tasdiqlansin. 2. Iqtisodiyot va moliya vazirligi, Investitsiyalar, sanoat va savdo vazirligi, Kambagʻallikni qisqartirish va bandlik vazirligi, Andijon viloyati hokimligi, “Oʻzcharmsanoat” uyushmasi hamda Shahrixon tumanidagi charm-poyabzal mahsulotlarini ishlab chiqaruvchi tashkilotlarning “Shahrixoncharmsanoat” birlashmasini (keyingi oʻrinlarda — Birlashma) tashkil etish va uning faoliyatiga koʻmaklashish toʻgʻrisidagi takliflari qoʻllab-quvvatlansin. Kambagʻallikni qisqartirish va bandlik vazirligi, “Oʻzcharmsanoat” uyushmasi “Elegant shoes and” MChJ va tumandagi charm-poyabzal sohasidagi yetakchi tashkilotlarga hamda kichik tadbirkorlik subyektlariga Birlashmani belgilangan tartibda davlat roʻyxatidan oʻtkazishda koʻmaklashsin. Bunda, Birlashmaga oʻz faoliyatida “Elegant shoes and” MChJning tashqi bozorlarga chiqish, yuqori sifatli va raqobatbardosh mahsulotlarni ishlab chiqarish, zamonaviy texnologiyalarni joriy etish tajribasidan namuna sifatida foydalanish va uni kengaytirish tavsiya etilsin. 3. Taʼsischilar tomonidan Birlashmaning asosiy vazifalari etib quyidagilar belgilanganligi maʼlumot uchun qabul qilinsin: Shahrixon tumani va unga qoʻshni hududlarda tabiiy va sunʼiy charmdan ayollar, bolalar va sport oyoq kiyimlari, sport inventarlari, charm-attorlik mahsulotlari, shuningdek, furnitura, aksessuarlar ishlab chiqaruvchi kichik tadbirkorlik subyektlari hamda aholi bilan klaster va kasanachilik usulida kooperatsiya tizimini takomillashtirish; respublikaning boshqa hududlarida faoliyat koʻrsatayotgan charm-poyabzal sohasi tashkilotlari bilan ishlab chiqarish zanjirlarini rivojlantirish va eksport geografiyasini kengaytirish, bu yoʻnalishda amaldagi eksport hajmini 2 baravarga oshirish; hududlarda mahalliy ijro etuvchi hokimiyat organlari bilan birgalikda yarmarkalar tashkil etish orqali charm-poyabzal mahsulotlarining sotuv hajmini oshirish va milliy brendlarni yanada qoʻllab-quvvatlash; jahon bozorlarida Shahrixon poyabzal brendini tanitish va oʻzining xaridorlariga ega boʻlishiga koʻmaklashish, shu maqsadlarda xalqaro koʻrgazmalar tashkil etish, shuningdek, xorijiy yarmarkalarda mahalliy tadbirkorlarning ishtirokini taʼminlash; ishlab chiqarilgan charm-poyabzal mahsulotlarining kafolatlangan sotish tizimini taʼminlash uchun xorijiy davlatlarda savdo uylarini tashkil etishga koʻmaklashish; Investitsiyalar, sanoat va savdo vazirligi hamda “Oʻzcharmsanoat” uyushmasi bilan birgalikda xalqaro brendlarga ega boʻlgan nufuzli xorijiy kompaniyalarning xarid ofislarini (buying office) ochish boʻyicha ular bilan hamkorlik qilish; ishlab chiqarish jarayonlari va mahsulot sifatining jahon standartlari bilan muvofiqligini taʼminlash uchun mahalliy tashkilotlarning Italiya, Turkiya va boshqa davlatlar tashkilotlari bilan oʻzaro tajriba hamda malaka almashishlarini tashkil etish; respublikaning barcha hududlari boʻylab aholi va tadbirkorlik subyektlari orasida charm-poyabzal mahsulotlarini ishlab chiqarish boʻyicha “Shahrixon tajribasi”ni oʻrgatish va ommalashtirish; Shahrixon kosibchilik maktabi tajribasi asosida oʻquvchilarni kasb-hunarga oʻqitishni tashkil etishda faol ishtirok etish. 4. Birlashma Andijon viloyati Shahrixon tumani “Qum” mahalla fuqarolar yigʻini hududidagi Shahrixon tuman kasb-hunarga oʻqitish markazi binosiga tekin foydalanish huquqi asosida joylashtirilsin. Osiyo taraqqiyot banki hamda Oʻzbekiston Respublikasi Hukumati oʻrtasida amalga oshirilayotgan “Zamonaviy iqtisodiyot uchun koʻnikmalarni shakllantirish” loyihasi doirasida Shahrixon tuman kasb-hunarga oʻqitish markazida kosibchilik va tikuvchilik yoʻnalishlarida oʻquv kurslarini tashkil etish, markazni zamonaviy asbob-uskunalar bilan jihozlash nazarda tutilganligi maʼlumot uchun qabul qilinsin. Bunda, zaruratga koʻra, kosibchilik, pichoqchilik, hunarmandchilik faoliyat turlari yoʻnalishidagi zarur asbob-uskunalar bilan jihozlash masalasida Osiyo taraqqiyot banki bilan kelishgan holda texnik-iqtisodiy asosnomaga qoʻshimcha kiritish choralari koʻrilsin. Andijon viloyati hokimligi bir oy muddatda: Birlashma faoliyatini zarur moddiy-texnik baza bilan taʼminlash chorasini koʻrsin; Kambagʻallikni qisqartirish va bandlik vazirligi bilan birgalikda Shahrixon tuman kasb-hunarga oʻqitish markazining oʻquv-ishlab chiqarish poligonini quruvchi tashkilot bilan yakuniy hisob-kitoblar asosida foydalanishga qabul qilish boʻyicha tegishli hujjatlarning rasmiylashtirilishini taʼminlasin. 5. Kambagʻallikni qisqartirish va bandlik vazirligi, Andijon viloyati hokimligi Birlashma bilan birgalikda ikki oy muddatda Shahrixon tuman kasb-hunarga oʻqitish markazining oʻquv-ishlab chiqarish poligonida Shahrixon kosibchilik maktabini (keyingi oʻrinlarda — Kosibchilik maktabi) tashkil etsin. Bunda: Shahrixon tuman kasb-hunarga oʻqitish markazida va Kosibchilik maktabida, ustuvor ravishda, Birlashmaga aʼzo boʻlgan tashkilotlar va kichik tadbirkorlik subyektlari tomonidan kelgusida ishga olinadigan ishsiz yoshlar, ayollar va kasanachilikka qiziqishi bor aholining oʻqitilishini, ular xodimlarining malakasi oshirilishini tashkil etsin; Kosibchilik maktabida kasb-hunarga oʻqitish jarayonini charm-poyabzal mahsulotlari sifatini xalqaro standartlarga moslashtirish, innovatsion ishlanmalarni joriy etish, mahalliy charm mahsulotlarining xalqaro brendlar bilan raqobatbardoshligini oshirish borasidagi vazifalar bilan bogʻliq ravishda tashkil etish choralarini koʻrsin; oʻquv-ishlab chiqarish poligonida tekin foydalangan holda kosibchilik va hunarmandchilik yoʻnalishidagi kichik tadbirkorlik subyektlariga ustoz-shogird tamoyiliga asoslangan shartlarda ishlab chiqarish loyihalari uchun joylarning ajratilishi belgilansin. 6. Andijon viloyati hokimligi Maktabgacha va maktab taʼlimi vazirligi bilan kelishgan holda bir oy muddatda Shahrixon tumanining 10 ta mahallasida joylashgan umumtaʼlim maktablarining foydalanilmasdan boʻsh turgan bino va xonalari mahalliy budjet mablagʻlari va boshqa manbalar hisobidan taʼmirlanishini hamda ularni mahalla aholisini kasb-hunarga oʻqitish maskanlari tashkil etish uchun tashabbuskorlarga auksion savdolarisiz tekin foydalanish huquqi asosida berilishini taʼminlasin. Belgilansinki, kasb-hunarga oʻqitish maskanlarida, ustuvor ravishda, charm-poyabzal mahsulotlarini ishlab chiqarish yoʻnalishiga qiziqish bildirgan yuqori sinf oʻquvchilari va ishsiz fuqarolar uchun qisqa muddatli kasb-hunarga oʻqitish kurslari tashkil etiladi. 7. Kambagʻallikni qisqartirish va bandlik vazirligi Birlashma bilan birgalikda ikki oy muddatda: kasb-hunarga oʻqitish maskanlari oʻquv dasturlari talablaridan kelib chiqib, Bandlikka koʻmaklashish jamgʻarmasi mablagʻlari hisobidan toʻliq jihozlanishini; oʻquvchilarning ishlab chiqarish amaliyotini tashkil etish uchun kasb-hunarga oʻqitish maskanlarini tumandagi Birlashmaga aʼzo boʻlgan tashkilotlarga biriktirish choralari koʻrilishini; tumandagi zamonaviy talablarga javob beradigan, yuksak malaka, sohada koʻp yillik ish tajribasiga va yuqori professional tayyorgarlikka ega boʻlgan mutaxassislar kasb-hunarga oʻqitish maskanlariga kasbiy taʼlim ustalari sifatida jalb qilinishi hamda ularning ish haqi xarajatlari belgilangan tartibda qoplab berilishini taʼminlasin. 8. Belgilansinki: Kosibchilik maktabi va kasb-hunarga oʻqitish maskanlariga oʻquvchilar tomonidan oʻquv jarayonida tayyorlangan mahsulotlarni sotishga ruxsat beriladi; tayyorlangan mahsulotlarni sotishdan tushgan mablagʻlar Shahrixon tuman kasb-hunarga oʻqitish markazining rivojlantirish jamgʻarmasiga yoʻnaltiriladi; ushbu mablagʻlar oʻquv jarayonida oʻzining bilimi va intizomi bilan namuna koʻrsatgan oʻquvchilarni moddiy ragʻbatlantirish va xom ashyo xarid qilish uchun sarflanadi; Birlashma oʻz aʼzolari orqali Kosibchilik maktabi va kasb-hunarga oʻqitish maskanlari oʻquvchilarini ishlab chiqarish uchun murakkab boʻlmagan yarim tayyor va tayyor mahsulotlarga buyurtmalar, xom ashyo hamda ish bilan taʼminlashga koʻmaklashadi. 9. Kambagʻallikni qisqartirish va bandlik vazirligi Birlashmaga aʼzo ish beruvchilarni qoʻllab-quvvatlash uchun Bandlikka koʻmaklashish jamgʻarmasi mablagʻlari hisobidan 3 mlrd soʻm mablagʻ ajratsin. Belgilansinki, ushbu bandga asosan: a) 1 mlrd soʻm mablagʻ ushbu qaror asosida tashkil etiladigan kasb-hunarga oʻqitish maskanlarini jihozlash, oʻquv jarayonini tashkil etish va saqlash xarajatlariga yoʻnaltiriladi; b) 2 mlrd soʻm mablagʻ hisobidan charm-poyabzal sohasidagi tadbirkorlarni qoʻllab-quvvatlash, shuningdek, Birlashmani tashkil etish va saqlash xarajatlarini moliyalashtirish uchun Bandlikka koʻmaklashish jamgʻarmasiga qaytarish sharti bilan 3 yil muddatgacha foizsiz ssuda ajratiladi; v) Birlashmaga ajratilgan mablagʻlar hisobidan unga aʼzo boʻlgan charm-poyabzal sohasi tashkilotlariga quyidagi shartlarda foizsiz ssudalar ajratiladi: yangidan ishga qabul qilingan fuqarolar hisobiga ishlab chiqarish hajmining kengayishi munosabati bilan zarur boʻlgan xom ashyolarni sotib olish uchun ikki yil muddatga har bir xodimga 5 mln soʻmdan, biroq 200 mln soʻmdan oshmagan miqdorda; yangidan ishga jalb qilingan kasanachi hisobiga ishlab chiqarish hajmining kengayishi munosabati bilan zarur boʻlgan xom ashyolarni sotib olish uchun ikki yil muddatga har bir kasanachiga 2 mln soʻmdan, biroq 100 mln soʻmdan oshmagan miqdorda; yangi ish oʻrinlarini, shu jumladan, kasanachilikni tashkil etish uchun zarur jihozlar xarid qilish uchun 100 mln soʻmdan oshmagan miqdorda. Bunda, “e-mehnat” tizimida roʻyxatdan oʻtgan shartnomalar, shuningdek, tovar-moddiy buyumlarni xarid qilish uchun elektron hisobvaraq-fakturalar yoki onlayn nazorat-kassa mashinalari cheklari mavjudligi ssuda olishning majburiy sharti hisoblanadi. Xalq deputatlari Andijon viloyati kengashiga yoshlarni oʻquv jarayoniga jalb etish, yangi ish oʻrinlarini, jumladan, kasanachilikni tashkil etish samaradorligini tahlil qilish asosida mahalliy budjetning prognozga nisbatan qoʻshimcha daromadlari hisobidan Birlashmaga qoʻshimcha mablagʻlar ajratish tavsiya etilsin. 10. Shahrixon tumanida charm-poyabzal mahsulotlarini kasanachilik usulida ishlab chiqarish quyidagi tartibda tashkil etilsin: a) tumandagi 79 ta mahallada kasanachilikka qiziqishi boʻlgan aholi, shu jumladan, ayollar va yoshlar tanlab olinadi; b) tanlab olingan fuqarolar Kosibchilik maktabi va kasb-hunarga oʻqitish maskanlarida amaliyot bilan bogʻliq holda bepul 3 — 6 oy oʻqitiladi; v) qonunchilikda belgilangan tartibda tadbirkorlik subyektlariga “Temir daftar”, “Ayollar daftari”, “Yoshlar daftari”ga kiritilgan yoki “Ijtimoiy himoya yagona reyestri”da boʻlgan va kasanachilik bilan shugʻullanayotgan fuqarolarga asbob-uskunalar xarid qilib berish xarajatlarining 50 foizigacha boʻlgan qismi, biroq bazaviy hisoblash miqdorining 15 baravarigacha miqdorda subsidiya ajratiladi; g) charm-poyabzal sohasidagi ilgʻor tadbirkorlik subyektlariga Oilaviy tadbirkorlikni rivojlantirish dasturlari doirasida imtiyozli kreditlar ustuvor ravishda ajratiladi; d) yirik charm-poyabzal ishlab chiqaruvchi tashkilotlar kasanachilik usulida ishlarni bajarish (xizmatlar koʻrsatish) uchun oʻquv kurslarini tugatgan, yetarli darajada kasb-hunarni oʻzlashtirgan, dastgohlarga ega boʻlgan aholiga zarur xom ashyo va materiallar yetkazib beradi. Belgilansinki, ushbu bandga asosan aholini kasb-hunarga bepul oʻqitish va dastgohlarni xarid qilish uchun subsidiyalar ajratish bilan bogʻliq xarajatlar Kambagʻallikni qisqartirish va bandlik vazirligi huzuridagi Bandlikka koʻmaklashish jamgʻarmasi mablagʻlari hisobidan qoplanadi. 11. Andijon viloyati Shahrixon tumanida charm-poyabzal mahsulotlarini kasanachilik usulida ishlab chiqarishni tashkil etish sxemasi 3-ilovaga muvofiq tasdiqlansin. 12. Iqtisodiyot va moliya vazirligi, Kambagʻallikni qisqartirish va bandlik vazirligi hamda Andijon viloyati hokimligining Shahrixon tumanida kasanachilik bilan shugʻullanuvchilar soni 50 nafardan koʻp boʻlgan mahallalarda Birlashma mablagʻlari yoki Oʻzbekiston Respublikasi Prezidentining 2022-yil 25-iyuldagi PQ-331-son qarorida belgilangan tartibda tashabbuskor tadbirkorlar hisobidan kasanachilik mikromarkazlarini tashkil etish toʻgʻrisidagi taklifiga rozilik berilsin. Belgilansinki: kasanachilik mikromarkazlari mahallalardagi kasanachilik bilan shugʻullanish istagi boʻlgan aholining sonidan kelib chiqqan holda, ularni maqbul joylashtirish imkoniyati, ixtisoslashuvi, dastgohlarni joylashtirish va ishlatish uchun zarur infratuzilma bilan taʼminlagan holda tashkil etiladi; Birlashma hisobidan qurilgan kasanachilik mikromarkazlaridagi joylar yigirma toʻrt oygacha bepul ijaraga beriladi; kasanachilik mikromarkazlari bilan tumandagi yirik ishlab chiqaruvchilar oʻrtasida kafolatlangan buyurtma va xarid hamda kooperatsiya qilish boʻyicha shartnomalar imzolanadi. 13. Iqtisodiyot va moliya vazirligi, Andijon viloyati hokimligi Shahrixon tumanida kasanachilik mikromarkazlarini tashkil etish uchun: a) Qurilish va uy-joy kommunal xoʻjaligi vazirligi bilan birgalikda bir oy muddatda kasanachilik mikromarkazlarining namunaviy loyihasi ishlab chiqilishini; b) ikki oy muddatda Davlat aktivlarini boshqarish agentligi va Shahrixon tumani hokimligi bilan birgalikda boʻsh yer uchastkalari hamda binolarni aniqlab, ularning auksion savdolari orqali sotilishi va ijaraga berilishini; v) mahalliy budjetning prognozga nisbatan qoʻshimcha daromadlari va tasdiqlangan xarajatlarning iqtisod qilingan qismidan zamonaviy yengil konstruksiyali binolarni oʻrnatish hamda boʻsh turgan binolarni rekonstruksiya qilish orqali har bir kasanachilik mikromarkazi tashkil etish uchun Birlashmaga 1 mlrd soʻmgacha subsidiya ajratilishini taʼminlasin. 14. Andijon viloyati hokimligi Qishloq xoʻjaligi vazirligi bilan birgalikda ikki oy muddatda tayyor charm-poyabzal va moʻyna mahsulotlari ishlab chiqarishga ixtisoslashgan kichik sanoat zonasi tashkil etish uchun Shahrixon tumanidan 8 gektar yer uchastkalarining yer fondi toifasini oʻzgartirish boʻyicha hujjat loyihasini belgilangan tartibda kiritsin. 15. Investitsiyalar, sanoat va savdo vazirligi: charm-poyabzal va moʻynachilik sohalarida islohotlarni yanada jadallashtirish, sohaning eksport salohiyatini oshirish boʻyicha Oʻzbekiston Respublikasi Prezidentining qarori loyihasini ikki oy muddatda Vazirlar Mahkamasiga kiritsin; Andijon viloyati hokimligi bilan birgalikda 2023-yilda Andijon shahri va Shahrixon tumanida xorijiy yetakchi kompaniyalar, xaridorlar hamda sohadagi nufuzli ekspert va mutaxassislarni jalb qilgan holda Xalqaro forum va koʻrgazma tashkil etsin; Shahrixon tumanidagi charm-poyabzal mahsulotlarini ishlab chiqaruvchi tashkilotlarni kafolatlangan xom ashyo bilan taʼminlash maqsadida “Oʻzcharmsanoat” uyushmasi Andijon, Namangan va Fargʻona viloyatlaridagi charm, furnitura va butlovchi mahsulotlar ishlab chiqaruvchi tashkilotlar bilan Birlashma oʻrtasida kooperatsiya aloqalarini yoʻlga qoʻyish boʻyicha amaliy yordam koʻrsatsin; 2023-yil 1-iyulga qadar Shahrixon tumanida charm-poyabzal mahsulotlarini ishlab chiqarishni kooperatsiya va kasanachilik usulida rivojlantirish boʻyicha dastlabki tajriba asosida sohani klaster usulida rivojlantirishning strategiyasi hamda ushbu sohaga xalqaro moliya institutlari mablagʻlari va xorijiy investitsiyalarni hamda boshqa moliyalashtirish manbalarni jalb qilishning aniq chora-tadbirlarini ishlab chiqsin. 16. Iqtisodiyot va moliya vazirligi, Kambagʻallikni qisqartirish va bandlik vazirligi hamda Andijon viloyati hokimligi mazkur qarorda belgilangan chora-tadbirlar hamda vazifalarning oʻz vaqtida va sifatli bajarilishi yuzasidan tizimli monitoring oʻrnatib, natijalarini doimiy ravishda muhokama qilib borsin hamda yuzaga keladigan muammoli masalalarni tezkorlik bilan hal etish choralarini koʻrsin. Amalga oshirilgan ishlar toʻgʻrisida har chorak yakuni bilan Vazirlar Mahkamasiga axborot kiritib borilishini taʼminlasin. 17. Mazkur qarorning bajarilishini nazorat qilish Oʻzbekiston Respublikasi iqtisodiyot va moliya vaziri Sh.D. Kudbiyev hamda Andijon viloyati hokimi Sh.Q. Abdurahmonov zimmasiga yuklansin. T/r Yoʻnalish nomi Bandligi taʼminlanadigan aholi soni 2023-yil shundan: 2024-yil shundan: oʻqitish subsidiya berish kredit ajratish oʻzini oʻzi band qilish boshqa oʻqitish subsidiya berish kredit ajratish oʻzini oʻzi band qilish boshqa Jami 20 000 8 000 400 800 2 800 2 000 2 000 12 000 600 1 200 4 200 3 000 3 000 1. Kosibchilik 1 275 625 31 63 219 156 156 650 33 65 228 163 163 2. Tikuvchilik 4 000 1 800 90 180 630 450 450 2 200 110 220 770 550 550 3. Duradgorlik 900 420 21 42 147 105 105 480 24 48 168 120 120 4. Temirchilik 840 400 20 40 140 100 100 440 22 44 154 110 1 10 5. Boshqa yoʻnalishlar 12 985 4 755 238 476 1 664 1 189 1 189 8 230 412 823 2 881 2 058 2 058 T/r Maqsadlar va chora-tadbirlar Amalga oshirish mexanizmlari Bajarish muddati Masʼul ijrochilar 1. Kasanachilik va klaster tizimidan keng foydalanish, oʻzini oʻzi band qilishni yanada ragʻbatlantirish orqali 2023-yilda 8 ming, 2024-yilda 12 ming nafar aholi bandligini taʼminlash. Charm-poyabzal va hunarmandchilik mahsulotlarini ishlab chiqarishga ixtisoslashuvni yanada chuqurlashtirish, kasanachilikni rivojlantirish hisobiga aholi bandligini taʼminlash, bunda: oʻqitish orqali 1 000 nafar; subsidiya berish orqali 2 000 nafar; oilaviy tadbirkorlikni rivojlantirish dasturlari doirasida 7 000 nafar; oʻzini oʻzi band qilish va boshqa yoʻnalishlarda 10 000 nafar. 2023-2024-yillarda Kambagʻallikni qisqartirish va bandlik vazirligi, Investitsiyalar, sanoat va savdo vazirligi 2. “Shahrixoncharmsanoat” birlashmasini (keyingi oʻrinlarda — Birlashma) tashkil etish. 1. Charmni qayta ishlash tashkilotlari, soha mutaxassislari hamda aholi bilan davra suhbatlari oʻtkazish. Ikki hafta muddatda Kambagʻallikni qisqartirish va bandlik vazirligi, “Oʻzcharmsanoat” uyushmasi, Adliya vazirligi,Andijon viloyati hokimligi, “Elegant shoes and” MChJ 2. Charm mahsulotlarini ishlab chiqaruvchi yirik, kichik tadbirkorlik subyektlari hamda aholi bilan klaster va kasanachilik usulida kooperatsiya qilish tizimini yoʻlga qoʻyish boʻyicha Birlashma ustavini ishlab chiqish. Uch hafta muddatda 3. Sohada ishlab chiqarish zanjirlarini rivojlantirishni, milliy brendlarni qoʻllab-quvvatlashni nazarda tutuvchi vazifalarni qamrab olgan holda Birlashma ustavini belgilangan tartibda davlat roʻyxatidan oʻtkazish. 4. Birlashmani zarur moddiy-texnik baza bilan taʼminlash. Bir oy muddatda 3. Jahon bozorlarida Shahrixon poyabzal brendini tanitish va oʻz xaridorlariga ega boʻlishiga koʻmaklashish. 1. Ishlab chiqarilgan charm-poyabzal mahsulotlarini qoʻshni va boshqa davlatlarda kafolatlangan sotishni taʼminlash maqsadida savdo uylarini tashkil etishga koʻmaklashish. 2. Ishlab chiqarish jarayonlarini va mahsulot sifatini jahon standartlariga muvofiqlashtirish uchun Italiya, Turkiya va boshqa yetakchi davlatlar tashkilotlari bilan tizimli ravishda malaka oshirishni hamda hamkorlikni yoʻlga qoʻyish. 3. 2023-2024-yillar davomida xalqaro koʻrgazma-yarmarkalarda mahalliy tadbirkorlarning ishtirokini taʼminlash. 2023-2024-yillarda Investitsiyalar, sanoat va savdo vazirligi, “Oʻzcharmsanoat” uyushmasi, Tashqi ishlar vazirligi, Andijon viloyati hokimligi 4. Shahrixon tuman kasb-hunarga oʻqitish markazida “Shahrixon kosibchilik maktabi”ni tashkil etish. 1. Shahrixon kosibchilik maktabi ustavini ishlab chiqish va tasdiqlash, kosibchilik maktabini Shahrixon tuman kasb-hunarga oʻqitish markazining oʻquv-ishlab chiqarish poligoniga joylashtirish. Ikki hafta muddatda Kambagʻallikni qisqartirish va bandlik vazirligi, “Oʻzcharmsanoat” uyushmasi, “Shahrixon-charmsanoat” birlashmasi, Andijon viloyati hokimligi 2. Shahrixon kosibchilik maktabi ustavini belgilangan tartibda davlat roʻyxatidan oʻtkazish choralarini koʻrish. Ikki oy muddatda 3. Hududdagi kosibchilik faoliyati bilan shugʻullanadigan aholining malaka va koʻnikmalarini yanada oshirish hamda ular bilan hamkorlik aloqalarini oʻrnatish. 4. Aholi va tadbirkorlarni kasb-hunarga oʻqitish jarayonini, charm mahsulotlari sifatini xalqaro standartlarga moslashtirish, innovatsion ishlanmalarni joriy etish, charm mahsulotlarini xalqaro brendlar bilan raqobatbardoshligini oshirishga eʼtibor qaratish. Doimiy ravishda 5. Tumandagi umumtaʼlim maktablarida tashkil etiladigan kasb-hunarga oʻqitish maskanlarida yuqori sinf oʻquvchilarini va ishsiz fuqarolarni kasb-hunarga oʻqitishni tashkil etish. 1. Malakali xodimlardan, tadbirkorlardan, amaliyotchi kosib va hunarmandlardan iborat ishchi guruh tuzish. 2. Kosibchilik va hunarmandchilik yoʻnalishida yosh oʻquvchilar uchun amaliy taʼlim dasturini ishlab chiqish. Bir oy muddatda Maktabgacha va maktab taʼlimi vazirligi, Oliy taʼlim, fan va innovatsiyalar vazirligi,“Oʻzcharmsanoat” uyushmasi 3. Uquv jarayoni va amaliyotdan kelib chiqib oʻquv dasturini doimiy ravishda takomillashtirib borish. Doimiy ravishda 6. Birlashma faoliyatini moliyaviy qoʻllab-quvvatlash. 1. Birlashma faoliyat yuritishi uchun xarajatlar smetasini ishlab chiqish va tasdiqlash. Ikki hafta muddatda Kambagʻallikni qisqartirish va bandlik vazirligi, Iqtisodiyot va moliya vazirligi, Andijon viloyat hokimligi 2. Bandlikka koʻmaklashish jamgʻarmasi mablagʻlari hisobidan Birlashmaga 3 mlrd soʻm, shu jumladan, 2 mlrd soʻm mablagʻni foizsiz ssuda ajratish. Uch oy muddatda 3. Qonunchilikda taqiqlanmagan boshqa manbalar hisobidan Birlashmaga qoʻshimcha mablagʻlar jalb etish imkoniyatlarini kengaytirib borish. Doimiy ravishda 7. Birlashma tomonidan charmni qayta ishlash tashkilotlarini qoʻllab-quvvatlash. 1. Charmni qayta ishlash tashkilotlariga 2 mlrd soʻm foizsiz ssudalarni oyma-oy oʻzlashtirish grafigini tasdiqlash. Ikki oy muddatda “Shahrixon-charmsanoat” birlashmasi, “Oʻzcharmsanoat” uyushmasi 2. Qarorga muvofiq belgilangan maqsadlarga mablagʻlar ajratilishini taʼminlash va nazorat qilib borish. Doimiy ravishda 8. Osiyo taraqqiyot bankining “Zamonaviy iqtisodiyot uchun koʻnikmalarni shakllantirish” loyihasi doirasida kasb-hunarga oʻqitish markazi faoliyatini yanada takomillashtirish. 1. Shahrixon tuman kasb-hunarga oʻqitish markazida oʻquv kurslarini zamonaviy jihozlar bilan taʼminlashni hamda zamonaviy koʻrinishga keltirishni nazarda tutuvchi texnik-iqtisodiy asosnomaga zarur hollarda qoʻshimcha kiritish. 2023-yil noyabr Kambagʻallikni qisqartirish va bandlik vazirligi, “Shahrixon-charmsanoat” birlashmasi 2. Tumandagi asosiy kasanachilik turlari boʻlgan kosibchilik, pichoqchilik va boshqa hunarmandchilik faoliyat turlari boʻyicha oʻquv-amaliy kurslarini tashkil etish hamda zaruriy zamonaviy asbob-uskunalar bilan jihozlash boʻyicha taklif kiritish. 2023-2024-yillarda 9. Shahrixon tuman kasb-hunarga oʻqitish markazining oʻquv ishlab chiqarish poligoni faoliyatini samarali tashkil etish. 1. Quruvchi tashkilot bilan yakuniy hisob-kitoblarni amalga oshirish va Shahrixon kosibchilik maktabiga tekin foydalanish uchun oʻquv ishlab chiqarish poligoni binosini ajratib berish. Bir oy muddatda Andijon viloyati hokimligi, Investitsiya, sanoat va savdo vazirligi, Kambagʻallikni qisqartirish va bandlik vazirligi 2. Ishlab chiqarish faoliyatini yoʻlga qoʻyish istagida boʻlgan kichik tadbirkorlik subyektlarini joylashtirish. Bir oy muddatda 3. Tadbirkorlik subyektlarini zarur infratuzilma bilan taʼminlash. Doimiy ravishda 10. Charm-poyabzal mahsulotlarini kasanachilik usulida ishlab chiqarishni takomillashtirish. 1. Tumandagi 79 ta mahallalarda kasanachilikka qiziqishi boʻlgan hamda ijtimoiy daftarlarga kiritilgan aholining bandligini taʼminlash. 2. Kasanachilik sohasiga qiziqishi boʻlgan aholini Shahrixon kosibchilik maktabida bepul 3 — 6 oylik amaliyot bilan bogʻliq xolda kasb-hunarga oʻqitish. 3. Tadbirkorlik subyektlariga ijtimoiy daftarlarga kiritilgan yoki “Ijtimoiy himoya yagona reyestri”da boʻlgan va kasanachilik bilan shugʻullanayotgan fuqarolarga asbob-uskunalar xarid qilish xarajatlarining 50 foizigacha, biroq bazaviy hisoblash miqdorining 15 baravarigacha subsidiya ajratish. 2023-2024-yillarda Kambagʻallikni qisqartirish va bandlik vazirligi, Andijon viloyati hokimligi 11. Mahallalarda kasanachilik mikromarkazlarini tashkil etish. 1. Kasanachilik faoliyati bilan shugʻullanuvchi aholi qatlamini aniqlash. Uch hafta muddatda Kambagʻallikni qisqartirish va bandlik vazirligi, Qurilish va uy-joy kommunal xoʻjaligi vazirligi, Andijon viloyati hokimligi 2. 50 nafardan ortiq kasanachilik bilan shugʻullanuvchi aholisi mavjud mahallalarda mikromarkazlarning manzillarini belgilash. Besh hafta muddatda 3. Mikromarkazlarni namunaviy loyihasini ishlab chiqish va uni tashkil etish boʻyicha quruvchilarni tanlab olish. Ikki oy muddatda 4. Mikromarkazlarni zarur sharoitlar bilan taʼminlagan holda ishga tushirish. 2023-yil davomida 12. Charm-poyabzal mahsulotlari eksport geografiyasi hamda tovarlar assortimentini kengaytirish. 1. Sohaning eksport salohiyatini oshirish boʻyicha normativ-huquqiy hujjat loyihasini ishlab chiqish. Bir oy muddatda Investitsiyalar, sanoat va savdo vazirligi, “Oʻzcharmsanoat” uyushmasi, Tashqi ishlar vazirligi, Andijon viloyati hokimligi 2. Charm-poyabzal mahsulotlari eksport geografiyasi va salohiyatini oshirishni nazarda tutuvchi normativ-huquqiy hujjat loyihasini Vazirlar Mahkamasiga kiritish. Ikki oy muddatda 3. Andijon shahri va Shahrixon tumanida xorijiy yetakchi kompaniyalar, xaridorlar va sohadagi nufuzli ekspert hamda mutaxassislarni jalb qilgan holda xalqaro forum va koʻrgazmani tashkil etish. 2023-yil davomida Bosqichlar Subyektlar Tadbirlar Muddatlar 1-bosqich Kambagʻallikni qisqartirish va bandlik vazirligi Mahallalarda kasanachilikka qiziqishi bor aholi, shu jumladan, ayollar va yoshlarni aniqlab oladi. Doimiy ravishda 2-bosqich Kambagʻallikni qisqartirish va bandlik vazirligi, yirik charm-poyabzal tashkilotlari Kasanachilikka qiziqishi bor aholini tumandagi yirik charm-poyabzal tashkilotlari huzurida hamda Shahrixon kosibchilik maktabida bepul oʻqitadi (3 — 6 oylik amaliyot bilan bogʻliq holda). Har oyda 3-bosqich Kambagʻallikni qisqartirish va bandlik vazirligi, Iqtisodiyot va moliya vazirligi, tijorat banklari Kasb-hunarga oʻqishni tugatgan hamda ijtimoiy reyestrga, “Ayollar” va “Yoshlar” daftarlariga kiritilgan aholiga dastgoh va asbob-uskunalarni sotib olish uchun subsidiyalar beradi hamda imtiyozli kreditlar ajratadi *. Doimiy ravishda 4-bosqich “Shahrixoncharmsanoat” birlashmasi, yirik charm-poyabzal tashkilotlari Oʻquv kurslarini tugatgan, yetarli darajada kasb-hunarni oʻzlashtirgan hamda dastgohlarga ega boʻlgan fuqarolar bilan yirik charm-poyabzal ishlab chiqaruvchi tashkilotlar oʻrtasida kasanachilik shartnomalari tuzadi (xom ashyo va materiallarni kasanachilik usulida ishlarni bajarish uchun yetkazib berish boʻyicha). Doimiy ravishda 5-bosqich Kambagʻallikni qisqartirish va bandlik vazirligi, Iqtisodiyot va moliya vazirligi Kasb-hunarga oʻqitish va dastgohlarni xarid qilish uchun kompensatsiyalar bilan bogʻliq xarajatlarni Kambagʻallikni qisqartirish va bandlik vazirligi huzuridagi Bandlikka koʻmaklashish jamgʻarmasi mablagʻlari hisobidan qoplab boradi. Doimiy ravishda 6-bosqich Kambagʻallikni qisqartirish va bandlik vazirligi Kasanachilik asosida aholi bandligini taʼminlash hamda subsidiya va imtiyozli kreditlardan maqsadli foydalanishi boʻyicha ishlab chiqarishda monitoring olib boradi. Doimiy ravishda